## **PRILOG IV. Pojašnjenje kriterija odabira projekata**

|  |  |
| --- | --- |
| **1P1-M1** | **Kriteriji odabira projekata namijenjenih poticanju ulaganja u povećanje kapaciteta, modernizacija i opremanje malih PG-ova** |
| **NACIONALNI KRITERIJI** | **Bodovi** |
| **1.** | **Ekonomska veličina korisnika** | **max. 10** |
|  | 2.000 € – 3.999 € | 7 |
| 4.000 € – 7.999 € | 10 |
| **2.** | **Status zaposlenja nositelja poljoprivrednog gospodarstva ili člana obiteljskog poljoprivrednog gospodarstva** | **max. 15** |
|  | Nositelj poljoprivrednog gospodarstva ili član obiteljskog poljoprivrednog gospodarstva je prije podnošenja Zahtjeva za potporu bio neprekidno nezaposlen 3 godine i više | 15 |
| Nositelj poljoprivrednog gospodarstva ili član obiteljskog poljoprivrednog gospodarstva je prije podnošenja Zahtjeva za potporu bio neprekidno nezaposlen manje od 3 godine | 10 |
| **3.** | **Aktivnosti iz poslovnog plana imaju pozitivan utjecaj na okoliš**  | **5** |
| **4.** | **Stupanj razvijenosti JLS u kojem se provode aktivnosti iz poslovnog plana sukladno indeksu razvijenosti** *(Odluka o razvrstavanju jedinica lokalne i područne (regionalne) samouprave prema stupnju razvijenosti NN 132/17)* | **max. 10** |
|  | I. i II. skupina JLS | 10 |
| III. i IV. skupina JLS  | 8 |
| V. ili VI. ili VII. ili VIII. skupina JLS  | 6 |
| **NAJVEĆI MOGUĆI BROJ BODOVA** | **40** |
| **PRAG PROLAZNOSTI** | **20** |
| **KRITERIJI ODABIRA DEFINIRANI U LRS** |
| **5.** | **Poljoprivredno gospodarstvo nalazi se na području JLS-a koja se sukladno Pravilniku o određivanju područja s prirodnim ili ostalim posebnim ograničenjima (NN 34/15, 65/15, 91/15, 19/17) nalazi u skupini područja sa značajnim prirodnim ograničenjima** | **5** |
| **6.** | **Ulaganje se provodi u II. skupini JLS-a sukladno indeksu razvijenosti prema Odluci o razvrstavanju jedinica lokalne i područne (regionalne) samouprave prema stupnju razvijenosti (NN 132/17)** | **5** |
| **7.** | **Nositelj poljoprivrednog gospodarstva je osoba dobne starosti** | **max 10** |
|  | Više od 41 godine | 5 |
| Od 36 do 40 godina | 7 |
| 35 godina i mlađa | 10 |
| **8.** | **Ulaganje je usmjereno na sljedeće prioritetne sektore:*** + - **Stočarstvo**
		- **Voćarstvo**
		- **povrtlarstvo**
 | **5** |
| **9.** | **Ulaganje je usmjereno na poticanje ekološke i/ili biodinamičke poljoprivredne proizvodnje** | **5** |
| **MAKSIMALNI BROJ BODOVA** | **30** |
| **UKUPAN MAKSIMALAN BROJ BODOVA (nacionalni + kriteriji odabira definirani u LRS)** | **70** |

**Kriterij odabira 1**

Da bi nositelj projekta ostvario bodove po navedenom kriteriju mora dostaviti Potvrdu o ekonomskoj veličini poljoprivrednog gospodarstva, izdanu od Savjetodavne službe nakon objave LAG natječaja te potpisane od djelatnika Savjetodavne službe. Nositelj će si dodijeliti odgovarajuće bodove sukladno ekonomskoj veličini.

**Kriterij odabira broj 2**

Da bi nositelj projekta ostvario 15 bodova po navedenom kriteriju:

- nositelj ili član OPG-a ne smije biti u radnom odnosu i kao takav se mora voditi u evidenciji nezaposlenih Hrvatskog zavoda za zapošljavanje tri godine i više

ili

- nositelj poljoprivrednog gospodarstva ili član OPG-a  mora biti osiguran po poljoprivrednoj osnovi (kao poljoprivrednik) po propisima o mirovinskom osiguranju u matičnoj evidenciji Hrvatskog zavoda za mirovinsko osiguranje neprekidno tri godine ili više u trenutku podnošenja Zahtjeva za potporu.

Da bi nositelj projekta ostvario 10 bodova po navedenom kriteriju:

- nositelj ili član OPG-a ne smije biti u radnom odnosu i kao takav se mora voditi u evidenciji nezaposlenih Hrvatskog zavoda za zapošljavanje manje od tri godine

ili

- nositelj poljoprivrednog gospodarstva ili član OPG-a  mora biti osiguran po poljoprivrednoj osnovi (kao poljoprivrednik) po propisima o mirovinskom osiguranju u matičnoj evidenciji Hrvatskog zavoda za mirovinsko osiguranje manje od tri godine u trenutku podnošenja Zahtjeva za potporu.

Isto dokazuje Potvrdom iz matične evidencije Hrvatskog zavoda za mirovinsko osiguranje ili Potvrdom o nezaposlenosti iz evidencije nezaposlenih Hrvatskog zavoda za zapošljavanje.

**Kriterij odabira broj 3**

Da bi nositelj projekta ostvario bodove po navedenom kriteriju, aktivnosti prikazane u poslovnom planu moraju se odnositi i na obnovljive izvore i/ili uštedu energije. Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije kako bi se mogli dodijeliti bodovi prema navedenom kriteriju.

Pod obnovljivim izvorima energije za ovaj natječaj podrazumijevaju se:

- kupnja i/ili ugradnja solarnih sustava isključivo na građevine (objekte) koje su namijenjene poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU

- kupnja i/ili ugradnja solarnih sustava za potrebe rada mehanizacije, strojeva i opreme koja je namijenjena poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU (Npr. solarni sustavi za električni pastir u stočarskoj proizvodnji, solarni sustavi za pumpu za navodnjavanje. Ukoliko je u poslovnom planu navedena aktivnost kupnje i/ili ugradnje samo solarnog sustava, vrijednost navedenog se uzima za izračun uvjeta *„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“.* Ukoliko su u poslovnom planu kao aktivnosti navedene kupnja električnog pastira i solarnog sustava za njegovo napajanje, kupnja pumpe za navodnjavanje i solarnog sustava za njezino pokretanje, vrijednost električnog pastira i solarnog sustava za njegovo napajanje kao i vrijednost pumpe za navodnjavanje i solarnog sustava za njezino pokretanje uzimaju se za izračun uvjeta *„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“.*

 - kupnja i/ili ugradnja dizalica topline isključivo za građevine (objekte) koje su namijenjene poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU

- kupnja i/ili ugradnja sustava za grijanje na biomasu za potrebe grijanja građevina (objekata) koje su namijenjene poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU (npr. plastenici/staklenici, objekt za proizvodnju gljiva).

Pod uštedom energije za ovaj natječaj se podrazumijeva kupnja i po potrebi ugradnja isključivo nove poljoprivredne mehanizacije, strojeva i opreme u svrhu poljoprivredne proizvodnje i/ili isključivo nove opreme u svrhu prerade proizvoda iz Dodatka I Ugovora o funkcioniranju EU.

Kada je poslovnim planom predviđena aktivnost nabava nove poljoprivredne mehanizacije, strojeva i opreme u svrhu poljoprivredne proizvodnje i/ili nove opreme u svrhu prerade proizvoda iz Dodatka I Ugovora o funkcioniranju EU čija vrijednost je ispod 10%, a iznad 30% aktivnosti prikazanih u poslovnom planu, nositelj tada ne može ostvariti bodove po navedenom kriteriju odabira br.3. .

Ukoliko je u poslovnom planu naznačena kupnja više komada nove poljoprivredne mehanizacije, strojeva i opreme u svrhu poljoprivredne proizvodnje i/ili više komada nove opreme u svrhu prerade proizvoda iz Dodatka I Ugovora o funkcioniranju EU, za izračun uvjeta *„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“,* uzimaju se vrijednosti sve navedene poljoprivredne mehanizacije, strojeva i opreme u svrhu poljoprivredne proizvodnje i/ili nove opreme u svrhu prerade proizvoda iz Dodatka I Ugovora o funkcioniranju EU.

**Kriterij odabira broj 4**

Kada je u poslovnom planu navedeno više lokacija/područja u kojima se provode aktivnosti iz poslovnog plana, nositelj projekta tada ostvaruje bodove za stupanj razvijenosti jedinice lokalne samouprave prema mjestu upisa poljoprivrednog gospodarstva u Upisnik poljoprivrednika.

Nositelj projekta će si dodijeliti odgovarajući broj bodova sukladno slijedećoj Odluci:

**Odluka o razvrstavanju jedinice lokalne i područne (regionalne) samouprave prema stupnju razvijenosti, NN 132/17**

Link: <https://narodne-novine.nn.hr/clanci/sluzbeni/full/2017_12_132_3022.html>

Područje LAG-a Mura-Drava prema stupnju razvijenosti:

|  |  |
| --- | --- |
| I. i II. skupina JLS | Legrad (II.) |
| III. i IV. skupina JLS | Donja Dubrava (III.), Donji Vidovec (III.), Goričan (IV.), Kotoriba (IV.), Orehovica (III.) |
| V., VI. i VII. i VIII. skupina JLS | Donji Kraljevec (V.), Prelog (VI.), Sveta Marija (V.) |

**Kriterij odabira broj 5**

Da bi nositelj projekta ostvario 5 bodova po navedenom kriteriju poljoprivredno gospodarstvo se mora nalaziti na području JLS-a koja se sukladno Pravilniku o određivanju područja s prirodnim ili ostalim posebnim ograničenjima (NN 34/15, 65/15, 91/15, 19/17) nalazi u skupini područja sa značajnim prirodnim ograničenjima.

JLS s područja LAG-a Mura-Drava koje se smatraju pod ZPO područjem su: Donji Vidovec, Kotoriba, Sveta Marija.

**Kriterij odabira broj 6**

Da bi nositelj projekta ostvario 5 bodova po navedenom kriteriju ulaganje se mora provoditi u II. skupini JLS-a sukladno indeksu razvijenosti prema Odluci o razvrstavanju jedinica lokalne i područne (regionalne) samouprave prema stupnju razvijenosti (NN 132/17).

JLS s područja LAG-a Mura-Drava koje se nalazi u II. skupini JLS-a sukladno indeksu razvijenosti prema Odluci o razvrstavanju jedinica lokalne i područne (regionalne) samouprave prema stupnju razvijenosti (NN 132/17) je Legrad.

**Kriterij odabira broj 7**

Nositelj projekta će si dodijeliti odgovarajući broj bodova sukladno godinama starosti na dan podnošenja prijave. Isto se provjerava uvidom u presliku osobne iskaznice koja mora biti važeća u trenutku podnošenja prijave. U slučaju da je osobna iskaznica u postupku izdavanja, nositelj će dostaviti Potvrdu o podnesenom Zahtjevu za izdavanje osobne iskaznice te navesti razloge promjene podataka na osobnoj iskaznici. U tom slučaju nositelj mora dostaviti drugi dokument iz kojeg je vidljiv datum rođenja (rodni list, domovnica…).

**Kriterij odabira broj 8**

Da bi nositelj projekta ostvario 5 bodova po navedenom kriteriju, ulaganje mora biti usmjereno na prioritetne sektore voćarstva i/ili stočarstva i/ili povrtlarstva te mora u POSLOVNOM PLANU u kartici Akcijski i financijski plan crvenom bojom teksta označiti ulaganja koja se odnose na neki od navedenih prioritetnih sektora.

**Kriterij odabira broj 9**

Da bi nositelj projekta ostvario 5 bodova po navedenom kriteriju aktivnosti iz poslovnog plana se moraju odnositi na ekološku i/ili biodinamičku poljoprivrednu proizvodnju. Nositelj mora dostaviti Rješenje o upisu u Upisnik subjekata u ekološkoj proizvodnji i/ili posljednju Potvrdnicu (certifikat) kontrolnog tijela.